CELEX: 52018PC0625
Language: hr
Date: 2018-09-14
Title: Prijedlog UREDBE VIJEĆA o otvaranju autonomnih carinskih kvota Unije za određene proizvode ribarstva za razdoblje od 2019. do 2020. i upravljanju njima

EUROPSKA KOMISIJA
            Bruxelles, 14.9.2018.
            COM(2018) 625 final
            2018/0326(NLE)
            Prijedlog
            UREDBE VIJEĆA
            o otvaranju autonomnih carinskih kvota Unije za određene proizvode ribarstva za razdoblje od 2019. do 2020. i upravljanju njima
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Opskrba EU-a određenim proizvodima ribarstva u velikoj mjeri ovisi o uvozu. U posljednju 21 godinu Unija je postala sve ovisnija o uvozu da bi zadovoljila potražnju za proizvodima ribarstva. Proizvodnja ribarstva i akvakulture u EU-a trenutačno pokriva samo 46 % njegovih potreba. Glavna svrha autonomnih trgovinskih mjera za proizvode ribarstva i akvakulture jest omogućiti riboprerađivačkoj industriji EU-a uvoz sirovina iz trećih zemalja za daljnju preradu uz snižene pristojbe ili bez carinskih pristojbi. U obzir bi trebalo uzeti i osjetljivost pojedinačnih proizvoda ribarstva na tržištu EU-a kako bi se osigurali jednaki uvjeti za proizvođače EU-a.
            
            
               •Dosljednost s postojećim odredbama politike u određenom području
            
            
               
                  Ova je inicijativa u skladu s politikama EU-a i slijedi politike EU-a u posljednjih 18 godina u pogledu osiguranja primjerene opskrbe proizvodima ribarstva za prerađivačku industriju EU-a.
               
            
            
               •Dosljednost u odnosu na druge politike Unije
            
            
               Nije primjenjivo.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               
                  Pravna je osnova ovog prijedloga članak 31. Ugovora o funkcioniranju Europske unije.
               
            
            
               •Supsidijarnost (za neisključivu nadležnost) 
            
            
               
                  Europska unija ima isključivu odgovornost za carine Zajedničke carinske tarife. Stoga se načelo supsidijarnosti ne primjenjuje na ovaj prijedlog.
               
            
            
               •Proporcionalnost
            
            
               
                  Odabir je politike proporcionalan jer je za svaki proizvod dopuštena samo ograničena količina, imajući u vidu stopu iskorištenosti, potrebu za jednakim uvjetima za proizvođače EU-a i proizvođače iz trećih zemalja, dodanu vrijednost i druge trgovinske povlastice.
               
               
                  Prijedlog je u skladu s načelom proporcionalnosti jer je carinska unija zajednička politika te bi je stoga trebalo provoditi uredbom koju donosi Vijeće.
               
            
            
               •Odabir instrumenta
            
            
               
                  Nije primjenjivo.
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
         
         
            
               •Ex post evaluacija/provjera primjerenosti postojećeg zakonodavstva
            
            
               
                  Nije primjenjivo.
               
            
            
               •Savjetovanja s dionicima
            
            
               
                  Savjetovanja s EU-ovim proizvođačima, prerađivačima i nacionalnim nadležnim tijelima država članica provedena su od siječnja do ožujka 2018. putem upitnika koji je poslala Komisija. Komisija je 24. siječnja predstavila postupak Savjetodavnom odboru za tržišta, u kojem su zastupljeni svi dionici (industrija i nevladine organizacije). Nijedan od dionika nije se protivio zadržavanju autonomnih carinskih kvota za proizvode ribarstva.
               
               
                  Kao i obično, EU-ovi proizvođači predložili su minimalistički pristup (manje količine i manji broj proizvoda), a prerađivačka industrija EU-a predložila je maksimalistički pristup (veće količine i više proizvoda). Devet država članica koje su izrazile svoja mišljenja slijedilo je savjet svojih industrija. Komisijin je prijedlog uravnotežen i temeljen na činjeničnoj i nepristranoj analizi prikupljenih podataka i informacija. Njime se jamči dovoljno konkurentna opskrba za prerađivačku industriju EU-a, pritom uzimajući u obzir interese proizvođača ribe u EU-u.
               
            
            
               •Prikupljanje i primjena stručnih znanja
            
            
               
                  Od vanjskog savjetnika (EUMOFA) naručena je ocjena dodane vrijednosti svakog proizvoda koji podliježe autonomnim carinskim kvotama. Taj se rad temelji na dubinskoj studiji iz 2015. kojom se potvrdila važnost, dosljednost i učinkovitost autonomnih carinskih kvota. Za svaku od predloženih kvota upotrijebljeni su podaci iz baza Eurostat i QUOTA.
               
               
            
            
               •Procjena učinka
            
            
               
                  Procjena učinka nije provedena. Prijedlog zamjenjuje postojeći pravni akt koji istječe krajem 2018. Stoga procjena učinka nije potrebna. Međutim, prije rasprave o prijedlogu u Radnoj skupini Vijeća, koja prethodi donošenju prijedloga od strane Vijeća, provedeno je temeljito savjetovanje s dionicima EU-a.
               
            
            
               •Primjerenost propisa i pojednostavljivanje
            
            
               
                  Nije primjenjivo.
               
            
            
               •Temeljna prava
            
            
               
                  Nije primjenjivo.
               
            
            
               4.UTJECAJ NA PRORAČUN
            
            
               
                  Prijedlog ne utječe na proračun Komisije.
               
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Nije primjenjivo.
               
            
            
               •Dokumenti s obrazloženjima (za direktive)
            
         
         
            
               
                  Nije primjenjivo.
               
            
            
               •Detaljno obrazloženje posebnih odredbi prijedloga
            
            
               
                  Nije primjenjivo.
               
            
            
               2018/0326 (NLE)
            
            
               Prijedlog
            
            
               UREDBE VIJEĆA
            
            
               o otvaranju autonomnih carinskih kvota Unije za određene proizvode ribarstva za razdoblje od 2019. do 2020. i upravljanju njima
               
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 31.,
            
            
               uzimajući u obzir prijedlog Europske komisije,
            
            
               budući da:
            
            
               (1)Opskrba Unije određenim proizvodima ribarstva trenutačno ovisi o uvozu iz trećih zemalja. U posljednju 21 godinu Unija je postala ovisnija o uvozu da bi zadovoljila potrošnju proizvoda ribarstva. Uvozne carinske pristojbe za niz proizvoda ribarstva trebalo bi suspendirati ili smanjiti u okviru carinskih kvota odgovarajućeg opsega kako se ne bi ugrozila proizvodnja proizvoda ribarstva u Uniji i kako bi se osigurala odgovarajuća opskrba prerađivačke industrije u Uniji.  U tom bi pogledu trebalo uzeti u obzir osjetljivost pojedinačnih proizvoda ribarstva na tržištu Unije kako bi se osigurali jednaki uvjeti za proizvođače Unije.
            
            
               (2)Uredbom (EU) 2015/2265 od prosinca 2015., koja je izmijenjena Uredbom Vijeća (EU) 2016/1184 od 18. srpnja 2016.
                  1
               , otvorene su autonomne carinske kvote Unije za određene proizvode ribarstva za razdoblje od 2016. do 2018. i predviđeno je upravljanje njima. S obzirom na to da razdoblje primjene te uredbe istječe 31. prosinca 2018., trebalo bi donijeti novu uredbu o carinskim kvotama za razdoblje od 2019. do 2020.
            
            
               (3)Svi uvoznici Unije trebali bi imati koristi od jednakog i neprekinutog pristupa carinskim kvotama predviđenima ovom Uredbom, dok bi stope utvrđene za carinske kvote trebalo bez prekida primjenjivati na sve uvezene predmetne proizvode ribarstva u svim državama članicama do iskorištenja carinskih kvota.
            
            
               (4)Autonomne carinske kvote Unije određene su u odnosu na potrebe industrije za razdoblje 2019. – 2020. u svim državama članicama Unije, uključujući Ujedinjenu Kraljevinu. Međutim, ovom bi se Uredbom trebala osigurati mogućnost prilagodbe sadašnjeg povlaštenog pristupa tržištu Unije za proizvode obuhvaćene carinskim kvotama iz ove Uredbe ako na snagu ne stupe prijelazne odredbe koje su dio sporazuma o povlačenju o kojem se trenutačno pregovara između Europske unije i Ujedinjene Kraljevine u skladu s člankom 50. Ugovora o Europskoj uniji.
            
            
               (5)Provedbenom uredbom Komisije (EU) 2015/2447
                  2
                predviđa se sustav upravljanja carinskim kvotama prema kronološkom redoslijedu datuma prihvaćanja deklaracija o puštanju u slobodni promet. Carinskim kvotama koje su otvorene ovom Uredbom trebale bi upravljati Komisija i države članice u skladu s navedenim sustavom.
            
            
               (6)Važno je osigurati transparentnost, predvidljivost i pravnu sigurnost za sve dionike. Budući da je svrha carinskih kvota osiguravanje odgovarajuće opskrbe prerađivačke industrije Unije, dobivanje prava na kvotu trebalo bi biti podložno minimalnoj obradi ili postupanju.
            
            
               (7)Kako bi se osiguralo učinkovito zajedničko upravljanje carinskim kvotama, državama članicama trebalo bi dopustiti da iz iznosa carinskih kvota povuku potrebne količine koje odgovaraju njihovim stvarnim uvozima. Budući da se takvom metodom upravljanja zahtijeva bliska suradnja između država članica i Komisije, Komisija bi trebala moći pratiti stopu po kojoj se carinske kvote iskorištavaju i u skladu s time obavještavati države članice,
            
            
               DONIJELA JE OVU UREDBU:
            
            
               Članak 1.
            
         
         
            
               Uvozne carinske pristojbe za proizvode navedene u Prilogu suspendiraju se ili smanjuju u okviru carinskih kvota, prema stopama, tijekom razdoblja i do iznosa koji su tamo navedeni.
            
            
               Članak 2.
            
            
               Carinskim kvotama iz članka 1. ove Uredbe upravlja se u skladu s člancima od 49. do 54. Provedbene uredbe (EU) 2015/2447.
            
            
               Članak 3.
            
            
               Carinske kvote podliježu carinskom nadzoru uporabe u posebne svrhe u skladu s člankom 254. Uredbe (EU) br. 952/2013 Europskog parlamenta i Vijeća
                  3
               .
            
            
               Članak 4.
            
            
               1.Suspenzija ili smanjenje uvoznih carinskih pristojbi primjenjuje se samo za proizvode namijenjene ljudskoj prehrani.
            
            
               2.Carinske kvote nisu primjenjive za proizvode koji se prerađuju na razini maloprodaje ili ugostiteljskih usluga.
            
            
               3.Carinske kvote nisu primjenjive za proizvode namijenjene isključivo za jedan ili više sljedećih postupaka:
            
            
               — čišćenje, odstranjivanje utrobe, repova, glava,
            
            
               —rasjecanje,
            
            
               — prepakiranje zamrznutih fileta IQF,
            
            
               — uzorkovanje, sortiranje,
            
            
               — označivanje,
            
            
               —pakiranje,
            
            
               —rashlađivanje,
            
            
               — smrzavanje;
            
            
               —duboko smrzavanje,
            
            
               —glaziranje,
            
            
               —odmrzavanje,
            
         
         
            
               — odvajanje.
            
            
               4. Neovisno o stavku 3., carinske kvote primjenjive su za proizvode namijenjene za jedan ili više sljedećih postupaka:
            
            
               — rezanje na kockice,
            
            
               — rezanje na prstenove, rezanje na trake, za materijale razvrstane u oznake KN 0307 43 91, 0307 43 92, 0307 43 99,
            
            
               — filetiranje,
            
            
               — proizvodnja komada s kožom i bez leđne kosti,
            
            
               — rezanje smrznutih blokova,
            
            
               — razdvajanje fileta smrznutih u blokove,
            
            
               — rezanje na komade za materijale iz oznaka KN ex 0303 66 11, 0303 66 12, 0303 66 13, 0303 66 19, 0303 89 70, 0303 89 90,
            
            
               — podvrgavanje proizvoda pod oznakama KN 0306 16 99 (potpodjele TARIC 20 i 30), 0306 17 92 (potpodjela TARIC 20), 0306 17 99 (potpodjela TARIC 10), 0306 35 90 (potpodjele TARIC 12, 14, 92 i 93), 0306 36 90 (potpodjele TARIC 20 i 30), 1605 21 90 (potpodjele TARIC 45, 55 i 62) i 1605 29 00 (potpodjele TARIC 50, 55 i 60) tretmanu prerade s plinovima za pakiranje, kako je utvrđeno u Prilogu I. Uredbi (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (SL L 354, 31.12.2008., str. 16.).
            
            
               Članak 5.
            
            
               Komisija i carinske službe država članica usko surađuju kako bi osigurale ispravno upravljanje i nadzor nad primjenom ove Uredbe.
            
            
               Članak 6.
            
            
               1.Komisija je ovlaštena za donošenje delegiranih akata za smanjenje ukupnih kvota kako je utvrđeno u Prilogu ovoj Uredbi. Smanjenje odražava udio kvote koji je koristila Ujedinjena Kraljevina u godinama prije njezina povlačenja iz Europske unije.
            
            
               2.Komisija može upotrijebiti ovlasti iz stavka 1. samo u slučaju nepostojanja dogovora između Unije i Ujedinjene Kraljevine o njezinu urednom povlačenju iz Unije.
            
            
               3.Delegirani akti iz stavka 1. donose se u skladu s postupkom ispitivanja iz članka 7. stavka 2.
            
            
               Članak 7.
            
            
               1.Komisiji pomaže Odbor. Navedeni odbor je odbor u smislu Uredbe (EU) br. 182/2011.
            
            
               2.Pri upućivanju na ovaj stavak primjenjuje se članak 5. Uredbe (EU) br. 182/2011.
            
            
               Članak 8.
            
         
         
            
               Ova Uredba stupa na snagu trećeg dana od dana objave u Službenom listu Europske unije.
            
            
               Primjenjuje se od 1. siječnja 2019. do 31. prosinca 2020.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Uredba Vijeća (EU) 2015/2265 od 7. prosinca 2015. o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima (SL L 322, 8.12.2015., str. 4.) i Uredba Vijeća (EU) 2016/1184 od 18. srpnja 2016. o izmjeni Uredbe (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima (SL L 196, 21.7.2016., str. 1.).
               
               
                  
                     (2)
                  
                        Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).
               
               
                  
                     (3)
                  
                        Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (
                  
                     SL L 269, 10.10.2013., str. 1.
                  
                  ).
               
            
      
    ---documentbreak--- 
      
         
               EUROPSKA KOMISIJA
            Bruxelles, 14.9.2018.
            COM(2018) 625 final
            PRILOG
            
            Prijedlogu UREDBE VIJEĆA
            o otvaranju autonomnih carinskih kvota Unije za odredene proizvode ribarstva za razdoblje od 2019. do 2020. i upravljanju njima
            
               
         
         
            
               Razine autonomne carinske kvote
            
            
            
               PRILOG
            
            
            
                     
                        Redni broj
                     
                  
                  
                     
                        Oznaka KN
                     
                  
                  
                     
                        Oznaka TARIC
                     
                  
                  
                     
                        Opis
                     
                  
                  
                     
                        Godišnja količina kvote (u tonama)
                           1
                        
                     
                  
                  
                     
                        Carina unutar kvote
                     
                  
                  
                     
                        Kvotno razdoblje
                     
                  
               
                     
                        09.2746
                     
                  
                  
                     
                        ex 0302 89 90
                     
                  
                  
                     
                        30
                     
                  
                  
                     
                        Riba vrste Lutjanus purpureus, svježa, rashlađena, za preradu
                     
                  
                  
                     
                        1 500
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2748
                     
                  
                  
                     
                        ex 0302 91 00
                     
                     
                        ex 0303 91 90
                     
                     
                        ex 0305 20 00
                     
                  
                  
                     
                        95
                     
                     
                        91
                     
                     
                        30
                     
                  
                  
                     
                        Tvrda riblja ikra, svježa, rashlađena ili smrznuta, soljena ili u salamuri, za preradu
                     
                  
                  
                     
                        5 700
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2750
                     
                  
                  
                     
                        ex 1604 32 00
                     
                  
                  
                     
                        20
                     
                  
                  
                     
                        Tvrda riblja ikra, oprana, očišćena od drugih organa i samo soljena ili u salamuri, za preradu nadomjestaka kavijara
                     
                  
                  
                     
                        1 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2759
                     
                  
                  
                     
                        ex 0302 51 10
                     
                     
                        ex 0302 51 90
                     
                     
                        ex 0302 59 10
                     
                     
                        ex 0303 63 10
                     
                     
                        ex 0303 63 30
                     
                     
                        ex 0303 63 90
                     
                     
                        ex 0303 69 10
                     
                     
                  
                  
                     
                        20
                     
                     
                        10
                     
                     
                        10
                     
                     
                        10
                     
                     
                        10
                     
                     
                        10
                     
                     
                        10
                     
                  
                  
                     
                        Bakalar (Gadus morhua, Gadus ogac, Gadus macrocephalus) i riba vrste Boreogadus saida, osim jetara i ikre, svježi, rashlađeni ili smrznuti, za preradu
                     
                  
                  
                     
                        80 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                        
                  
               
                     
                        09.2760
                     
                  
                  
                     
                        ex 0303 66 11
                     
                     
                        ex 0303 66 12
                     
                     
                        ex 0303 66 13
                     
                     
                     
                        ex 0303 66 19
                     
                     
                     
                        ex 0303 89 70
                     
                     
                        ex 0303 89 90
                     
                  
                  
                     
                        10
                     
                     
                        10
                     
                     
                        10
                     
                     
                        11
                     
                     
                        91
                     
                     
                        10
                     
                     
                        30
                     
                  
                  
                     
                        Oslić (Merluccius spp. osim Merluccius merluccius, Urophycis spp.) i rožnati huj (Genypterus blacodes i Genypterus capensis), smrznuti, za preradu
                     
                  
                  
                     
                        12 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2761
                     
                  
                  
                     
                        ex 0304 79 50
                     
                     
                        ex 0304 79 90
                     
                     
                     
                        ex 0304 95 90
                     
                  
                  
                     
                        10
                     
                     
                        11
                     
                     
                        17
                     
                     
                        11
                        17
                     
                  
                  
                     
                        Plavi oslić (Macruronus spp.), smrznuti fileti i drugo smrznuto meso, za preradu
                     
                  
                  
                     
                        17 500
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2765
                     
                  
                  
                     
                        ex 0305 62 00
                     
                     
                     
                     
                        ex 0305 69 10
                     
                  
                  
                     
                        20
                     
                     
                        25
                     
                     
                        29
                     
                     
                        10
                     
                  
                  
                     
                        Bakalar (Gadus morhua, Gadus ogac, Gadus macrocephalus) i riba vrste Boreogadus saida, soljeni ili u salamuri, ali ne sušeni ni dimljeni, za preradu 
                     
                  
                  
                     
                        3 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2770
                     
                  
                  
                     
                        ex 0303 59 10
                        ex 0305 63 00
                     
                     
                     
                  
                  
                     
                        10
                        10
                     
                     
                  
                  
                     
                        Inćuni (Engraulis anchoita i Engraulis capensis), smrznuti, za preradu i inćuni (Engraulis anchoita), soljeni ili u salamuri, ali ne sušeni ni dimljeni, za preradu
                        
                  
                  
                     
                        2 000 
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2772
                     
                  
                  
                     
                        ex 0304 93 10
                     
                     
                        ex 0304 94 10
                     
                     
                        ex 0304 95 10
                     
                     
                        ex 0304 99 10
                     
                  
                  
                     
                        10
                     
                     
                        10
                     
                     
                        10
                     
                     
                        10
                     
                  
                  
                     
                        Surimi, smrznuti, za preradu
                     
                     
                  
                  
                     
                        60 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2774
                     
                  
                  
                     
                        ex 0304 74 19
                     
                     
                        ex 0304 95 50
                     
                  
                  
                     
                        10
                     
                     
                        10
                     
                  
                  
                     
                        Sjevernopacifički oslić (Merluccius productus), smrznuti fileti i drugo meso, za preradu
                     
                     
                  
                  
                     
                        20 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2776
                     
                  
                  
                     
                        ex 0304 71 10
                     
                     
                        ex 0304 71 90
                     
                     
                        ex 0304 95 21
                     
                     
                        ex 0304 95 25
                     
                  
                  
                     
                        10
                     
                     
                        10
                     
                     
                        10
                     
                     
                        10
                     
                  
                  
                     
                        Bakalar (Gadus morhua, Gadus macrocephalus), smrznuti fileti i smrznuto meso, za preradu
                     
                     
                  
                  
                     
                        38 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2777
                     
                  
                  
                     
                        ex 0303 67 00
                     
                     
                        ex 0304 75 00
                     
                     
                        ex 0304 94 90
                     
                     
                  
                  
                     
                        10
                     
                     
                        10
                     
                     
                        10
                     
                  
                  
                     
                        Aljaška kolja (Theragra chalcogramma), smrznuta, smrznuti fileti i drugo smrznuto meso, za preradu
                     
                  
                  
                     
                        250 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2778
                     
                  
                  
                     
                        ex 0304 83 90
                        ex 0304 99 99
                     
                     
                  
                  
                     
                        21
                        65
                     
                  
                  
                     
                        Riba iz reda plosnatica, smrznuti fileti i drugo riblje meso (Limanda aspera, Lepidopsetta bilineata, Pleuronectes quadrituberculatus, Limanda ferruginea, Lepidopsetta polyxystra), za preradu
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2785
                     
                     
                  
                  
                     
                        ex 0307 43 91
                     
                     
                        ex 0307 43 92
                        ex 0307 43 99
                     
                  
                  
                     
                        10
                     
                     
                        10
                     
                     
                        21
                     
                     
                     
                  
                  
                     
                        Trup
                           2
                         lignje (Ommastrephes spp., osim Todarodes sagittatus (sinonim Ommastrephes sagittatus), Nototodarus spp., Sepioteuthis spp.) i Illex spp., zamrznuti, s kožom i perajama, za preradu
                     
                  
                  
                     
                        20 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2786
                     
                     
                  
                  
                     
                        ex 0307 43 91
                     
                     
                        ex 0307 43 92
                        ex 0307 43 99
                     
                  
                  
                     
                        20
                     
                     
                        20
                        29
                     
                  
                  
                     
                        Lignja (Ommastrephes spp., osim Todarodes sagittatus (sinonim Ommastrephes sagittatus), Nototodarus spp., Sepioteuthis spp.) i Illex spp., smrznuta, cijela ili krakovi i peraje, za preradu
                     
                  
                  
                     
                        5 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2788
                     
                  
                  
                     
                        ex 0302 41 00
                     
                     
                        ex 0303 51 00
                     
                     
                        ex 0304 59 50
                     
                     
                        ex 0304 99 23
                     
                  
                  
                     
                        10
                     
                     
                        10
                     
                     
                        10
                     
                     
                        10
                     
                  
                  
                     
                        Haringe (Clupea harengus, Clupea pallasii), težine veće od 100 g po komadu ili komadi s kožom i bez leđne kosti težine veće od 80 g po komadu, osim jetara i ikre, za preradu
                     
                  
                  
                     
                        4 000
                           3
                        
                     
                  
                  
                     
                        0 %
                     
                  
                  
                     
                        1.10.2019. – 31.12.2019.
                     
                     
                        1.10.2020.– 31.12.2020.
                     
                     
                  
               
                     
                        09.2790
                     
                  
                  
                     
                        ex 1604 14 26
                        ex 1604 14 36
                     
                     
                        ex 1604 14 46
                        
                  
                  
                     
                        10
                     
                     
                        10
                     
                     
                        11
                        21
                     
                     
                        92
                     
                     
                        94
                     
                  
                  
                     
                        Fileti tune i tunja prugavca poznati kao „loins”, za preradu
                     
                     
                     
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2794
                     
                     
                  
                  
                     
                        ex 1605 21 90
                     
                     
                     
                     
                        ex 1605 29 00
                     
                  
                  
                     
                        45
                     
                     
                        55
                     
                     
                        62
                     
                     
                        50
                     
                     
                        55
                     
                     
                        60
                     
                  
                  
                     
                        Kozice vrsta Pandalus borealis, Pandalus montagui i Pandalus jordani, kuhane i oguljene, za preradu
                     
                  
                  
                     
                        10 000
                     
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2798
                     
                  
                  
                     
                        ex 0306 16 99
                     
                     
                     
                        ex 0306 35 90
                     
                  
                  
                     
                        20
                     
                     
                        30
                     
                     
                        12
                     
                     
                        14
                     
                     
                        92
                     
                     
                        93
                     
                  
                  
                     
                        Kozice vrsta Pandalus borealis i Pandalus montagui, u ljusci, svježe, rashlađene ili smrznute, za preradu
                     
                  
                  
                     
                        3 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2802
                     
                  
                  
                     
                        ex 0306 17 92
                        
                     
                        ex 0306 36 90
                     
                  
                  
                     
                        20
                        
                     
                        30
                     
                  
                  
                     
                        Kozice vrsta Penaeus Vannamei i Penaeus monodon, neovisno o tome jesu li u ljusci ili ne, svježe, rashlađene ili smrznute, ne kuhane, za preradu
                     
                  
                  
                     
                        30 000
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2824
                     
                  
                  
                     
                        0302 52 00
                        0303 64 00
                     
                  
                  
                     
                        10
                     
                     
                        10
                     
                  
                  
                     
                        Koljak (Melanogrammus aeglefinus) svjež, rashlađen ili smrznut bez glave, škrga i utrobe, za preradu
                     
                  
                  
                     
                        2 500
                     
                  
                  
                     
                        2,6 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2826
                     
                  
                  
                     
                        ex 0306 17 99
                     
                     
                        ex 0306 36 90
                              
                     
                  
                  
                     
                        10
                     
                     
                        20
                     
                     
                  
                  
                     
                        Kozice vrste Pleoticus muelleri, neovisno jesu li u ljusci ili ne, svježe, rashlađene ili smrznute, za preradu
                     
                     
                  
                  
                     
                        2 500
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
                     
                        09.2804
                     
                  
                  
                     
                        ex 1605 40 00
                     
                  
                  
                     
                        40
                     
                  
                  
                     
                        Repovi slatkovodnih rakova vrste Procambarus clarkii, kuhani, za preradu
                     
                  
                  
                     
                        2 500
                     
                  
                  
                     
                        0 %
                     
                  
                  
                     
                        1.1.2019. – 31.12.2020.
                     
                  
               
            
            
            
            
            
            
            
         
         
            
                  
                     (1)
                  
                        Izraženo u neto težini ako nije drukčije navedeno.
               
               
                  
                     (2)
                  
                        Trup glavonošca ili lignje bez glave i krakova, s kožom i perajama.
               
               
                  
                     (3)
                  
                        Izraženo u neto ocijeđenoj težini.